hotchpotch/miracl-hf-unified huggingface dataset:
উইকিপিডিয়া প্রশাসক
ইন্টারনেট বিশ্বকোষ উইকিপিডিয়ায়, বিশ্বস্ত ব্যবহারকারীদের সফল প্রশাসক হওয়ার আবেদনের উপর ভিত্তি করে, প্রশাসক (এছাড়াও এডমিন, সিসপ এবং তত্ত্বাবধায়ক হিসেবে পরিচিত) অধিকার প্রদান করা হয়ে থাকে। বর্তমানে বাংলা উইকিপিডিয়ায় মোট (এখন পর্যন্ত) জন প্রশাসক রয়েছেন। প্রশাসকগণের অন্যান্য ব্যবহারকারী বা সম্পাদকদের তুলনায় অতিরিক্ত প্রযুক্তিগত অধিকার বা সুবিধা রয়েছে।
২০০৬ সালে, "দ্য নিউ ইয়র্ক টাইমস" একটি প্রতিবেদনে প্রকাশ করে যে, উইকিপিডিয়ার প্রশাসক হলেন তারাই যাদের "ভৌগলিকভাবে বিভিন্ন" বিষয়ে ইতোমধ্য ১,০০০ সম্পাদনা রয়েছে।
উইকিপিডিয়ার প্রথম প্রশাসক হিসেবে অক্টোবর ২০০১ সালে জিমি ওয়েলস নিজেকে নিযুক্ত করেন, উইকিপিডিয়ায় বর্তমানে প্রশাসক হওয়ার আবেদন নামে পরিচিত একটি প্রক্রিয়ার মধ্য দিয়ে নিযুক্ত করা হয়। কোন নিবন্ধিত সম্পাদক নিজেদের মনোনীত করতে পারেন, অথবা এর জন্যে অন্য সম্পাদকের অনুরোধ করতে পারেন। ইংরেজি উইকিপিডিয়ার সয়ংক্রিয় প্রশাসক অ্যান্ড্রু লিহ এই প্রক্রিয়াকে, "সুপ্রিম কোর্টের মাধ্যমে কাউকে বসানোর সমগোত্রীয়" মনে করেন।
সোডিয়াম হাইড্রোক্সাইড
সোডিয়াম হাইড্রোক্সাইড একটি রাসায়নিক পদার্থ যা কস্টিক সোডা নামে সমধিক পরিচিত। এটি একটি অজৈব যৌগ যার রাসায়নিক সংকেত NaOH। এটি সাদা কঠিন পদার্থ। বাজারে এটি পেলেট, ফ্লেইক, দানাদার এবং বিভিন্ন ঘনমাত্রার তরল দ্রবণ আকারে লভ্য। সোডিয়াম হাইড্রোক্সাইড জলে দ্রবীভূত হয় এবং ৫০% সম্পৃক্ত দ্রবণ তৈরী করে। সোডিয়াম হাইড্রোক্সাইড জল, ইথানল এবং মিথানলে দ্রবণীয়। এর ধর্ম ক্ষারকীয়। এই ক্ষার বাতাস থেকে ধীরে ধীরে আদ্র্তা এবং কার্বন ডাই অক্সাইড (CO) শোষণ করে।
বিশুদ্ধ সোডিয়াম হাইড্রোক্সাইড সাদা রঙের কঠিন পদার্থ। এটি পেলেট, ফ্লেইক, এবং দানাদার অবস্থার পাশাপাশি তরল অবস্থাতে পাওয়া যায়। এটি পানিতে অতিমাত্রায় দ্রবণীয়। ইথানল এবং মিথানলে মৃদু দ্রবণীয়, ইথার এবং অপোলার দ্রাবকে অদ্রবণীয়। সালফিউরিক এসিডের জলযোজনের মত সোডিয়াম হাইড্রোক্সাইডকে পানিতে দ্রবীভূত করলে তাপোৎপাদী বিক্রিয়া সংগঠিত হয় এবং প্রচুর পরিমানে তাপ উৎপন্ন হয়। উৎপন্ন দ্রবণটি বর্ণহীন এবং গন্ধহীন।
সোডিয়াম হাইড্রোক্সাইড (NaOH) প্রোটিক এসিডের সাথে বিক্রিয়া করে লবন ও পানি উৎপন্ন করে। উদাহরণস্বরূপ, সোডিয়াম হাইড্রোক্সাইড হাইড্রোক্লোরিক এসিড এর সাথে বিক্রিয়া করে সোডিয়াম ক্লোরাইড বা খাওয়ার লবণ গঠন করেঃ
সাধারণত, একটি সাধারণ আয়নিক সমীকরণের মাধ্যমে পুরো নিরপেক্ষ বিক্রিয়াটিকে নিম্নরূপে প্রকাশ করা যায়ঃ
শক্তিশালী এসিডের সাথে এই ধরনের বিক্রিয়ায় তাপ উৎপন্ন হয়। টাইট্রেশানের জন্য এই ধরনের এসিড বেজ বিক্রিয়া ব্যবহার করা হয়। হাইগ্রোসকপিক হওয়ার কারণে সোডিয়াম হাইড্রোক্সাইড (NaOH) কে প্রাথমিক স্ট্যান্ডার্ড হিসেবে ব্যবহার করা হয় না কারণ এটা বাতাস থেকে কার্বন ডাই অক্সাইড শোষণ করে।
সোডিয়াম হাইড্রোক্সাইড (NaOH) এসিড এনহাইড্রাইডস বা এসিড অক্সাইড যেমন সালফার ডাই অক্সাইডের সাথে বিক্রিয়া করে। এই ধরনের বিক্রিয়ার মাধ্যমে কয়লার দহনে উৎপন্ন ক্ষতিকর গ্যাসসমূহ বাতাসে মুক্ত হতে পারে না। উদাহরণস্বরূপঃ
এস্টার, এমাইডস এবং এলকাইল হ্যালাইডসের ক্ষার নির্ভর হাইড্রোলাইসিসে সোডিয়াম হাইড্রোক্সাইড ব্যবহার করা যায়। জৈব যৌগে সোডিয়াম হাইড্রোক্সাইডের কম দ্রবীভূত হওয়ার কারণে দ্রবনীয় পটাশিয়াম হাইড্রোক্সাইড ব্যবহার করা হয়।
সোডিয়াম হাইড্রোক্সাইড বিবিধ শিল্প কলকারখানায় ব্যবহৃত হয়। বিশেষ করে পাল্প এবং কাগজ, টেক্সটাইল, সাবান এবং ডিটারজেন্টস, পানীয় জল, নর্দমা পরিষ্কার ইত্যাদিতে সোডিয়াম হাইড্রোক্সাইডের বহুল ব্যবহার হয়। ২০০৪ খ্রিস্টাব্দে সারা বিশ্বে সোডিয়াম হাইড্রোক্সাইডের চাহিদা ছিলো ৫১ মিলিয়ন টন। বছর শেষে সোডিয়াম হাইড্রোক্সাইড উৎপাদন হয়েছিল মোট ৬০ মিলিয়ন টন।
নাজিম উদ্দিন আলী খান
নাজিম উদ্দিন আলী খান যিনি নাজিম-উদ-দৌলা (বা নাজাম-উদ-দৌলা) (১৭৫০ - ৮ই মে ১৭৬৬) নামেই বেশি পরিচিত ছিলেন ১৭৬৫ থেকে ১৭৬৬ সাল পর্যন্ত বাংলা-বিহার-উড়িষ্যার নবাব। তিনি ছিলেন মীর জাফরের দ্বিতীয় পুত্র। নাজিম-উদ-দৌলা তার পিতা মীর জাফরের মৃত্যুর পর রাজপদে অধিষ্ঠিত হন। রাজ্যাভিষেকের সময় তার বয়স ছিল মাত্র ১৫ বছর। তিনি ফেব্রুয়ারি ৫, ১৭৬৫ সালে সিংহাসনে আরোহন করেন।
১৭৬৫ সালে বক্সারের যুদ্ধে ব্রিটিশরা জয়লাভের ফলে বাংলা, বিহার ও ওরিষ্যায় আনুষ্ঠানিকভাবে মুঘল সম্রাট দ্বিতীয় শাহ আলম-এর কাছ থেকে দেওয়ানী (রাজ্য শাসণের জন্য পদ) লাভ করে। ১৭৬৫ সালের ৩০শে সেপ্টেম্বর আনুষ্ঠানিকভাবে নবাব কর্তৃক ব্রিটিশদের কাছে দেওয়ানী অর্পণ করা হয়।
নাজিমুদ্দিন, মুর্শিদাবাদের দূর্গে রবার্ট ক্লাইভের সম্মানে দেওয়া একটি পার্টিতে জ্বরে আক্রান্ত হন এবং ১৭৬৬ সালের ৮ই মে মৃত্যুবরণ করেন। তাকে জাফরগঞ্জের সমাধিক্ষেত্র সমাহিত করা হয় এবং উত্তরাধিকারসূত্রে তার ছোট ভাই নাজাবুত আলী খান নবাব পদে অধিষ্ঠিত হন।
নাজিমুদ্দিন আলী খান ছিলেন মুন্নী বেগম ও মীর জাফরের দ্বিতীয় পুত্র। ১৭৬৪ সালের ২৯শে জানুয়ারি মীর জাফর নিজে নাজিমুদ্দিকে মুর্শিদজাদা বাহাদুর উপাধি দিয়ে তার উত্তরাধীকারী হিসেবে ঘোষণা করেন।
মীর জাফরের মৃত্যুর পর নাজিমুদ্দীন "সুজা-উল-মুলুক" (দেশের নায়ক), "নাজাম-উদ-দৌলা" (রাজ্যের স্টার), "মহবত জং" (যুদ্ধের বিভিষীকা) উপাধি গ্রহণ করে ১৫ বছর বয়সে ৫ই ফেব্রুয়ারি ১৭৬৫ সালে সিংহাসনে আরোহন করেন। ১৭৬৫ সালের ২৩শে ফেব্রুয়ারি ব্রিটিশ ইস্ট ইন্ডিয়া কোম্পানিও তাকে অনুমোদন দেয়। এরজন্য তাকে ₤১৪০,০০ ব্যয় করতে হয় এবং এটি কলকাতা কাউন্সিলের সদস্যদের মধ্যে ভাগ করে দেওয়া হয়।
১৭৬৬ সালের ৮ই মে নাজিমুদ্দীন মৃত্যুবরণ করেন। এরপূর্বে রবার্ট ক্লাইভের সম্মানে দেওয়া এক পার্টিতে তিনি জ্বরে আক্রান্ত হন। তাকে জাফরগঞ্জ সমাধিক্ষেত্রে তার পিতা মীর জাফরের সমাধির পশ্চিম পাশে সমাধিস্থ করা হয়। তিনি ছিলেন নিঃসন্তান। তার ছোট ভাই নাজবুত আলী খান মোহাম্মদীয় আইন অনুসারে রাজত্ব লাভ করেন।
হোসেন মাহিনী
হোসেন মাহিনী (); (; জন্ম: সেপ্টেম্বর ১৬, ১৯৮৬) হলেন একজন ইরানিয়ান ফুববলার; যিনি বর্তমানে ডিফেন্ডার হিসেবে ইরানিয়ান প্রিমিয়ার লীগে পার্সিপলিস এবং ইরানের জাতীয় দলের হয়ে খেলছেন।
ইউরোপীয় বিশ্ববিদ্যালয় এসোসিয়েশন
ইউরোপীয় বিশ্ববিদ্যালয় এসোসিয়েশন () বা ("ইইউএ" ) ইউরোপ মহাদেশের ৪৭ টি দেশ ও ৮৫০ টিরও বেশি শিক্ষা প্রতিষ্ঠানের প্রতিনিধিত্বকারী এবং উচ্চ শিক্ষা ও গবেষণা নীতিমালার সহযোগিতা ও তথ্য বিনিময় জন্য একটি ফোরাম। ইউরোপীয় বিশ্ববিদ্যালয় এসোসিয়েশনের সদস্যরা শিক্ষা ও গবেষণায় নিবিষ্ট, জাতীয় ও উচ্চ শিক্ষা ও গবেষণা সক্রিয় অন্যান্য সংগঠনের প্রদর্শক।
ইউরোপীয় বিশ্ববিদ্যালয়গুলোর এসোসিয়েশন (CRE) এবং কনফেডারেশন অব ইউরোপিয়ান ইউনিয়ন রেক্টর'স কনফারেন্স একীভূত করে ইউরোপীয় বিশ্ববিদ্যালয় এসোসিয়েশন ("ইইউএ" ) গঠন করা হয়। ২০০১ সালের ৩১ মার্চ স্পেনের সালামাঙ্কা শহরে একীভূতকরন সংঘটিত হয়।
খসরু হায়দারি
খসরু হায়দারি (); (, জন্ম: সেপ্টেম্বর ১৪, ১৯৮৩) হলেন একজন ইরানিয়ান ফুববলার; যিনি বর্তমানে ডিফেন্ডার হিসেবে ইরানিয়ান প্রিমিয়ার লীগে ইস্তেঘলাল এর হয়ে খেলছেন।
সর্বশেষ হালনাগাদ করা হয়েছে ১৭ জানুয়ারি ২০১৪
টম ক্লেভারলি
থমাস উইলিয়াম "টম" ক্লেভারলি (জন্ম ১২ আগস্ট ১৯৮৯) একজন ইংরেজ পেশাদার ফুটবলার যিনি মূলত একজন সেন্ট্রাল মিডফিল্ডার হিসেবে প্রিমিয়ার লীগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন।
ব্রাডফোর্ড সিটির হয়ে ক্যারিয়ার শুরু করা ক্লেভারলি ১২ বছর বয়সে ম্যানচেস্টার ইউনাইটেডে যোগ দেন। ২০০৭ থেকে ২০০৯ এই সময়কালে তিনি ম্যানচেস্টার ইউনাইটেডের রিজার্ভ দল এবং মাঝেমধ্যে ফ্রেন্ডলি খেলাগুলোতে মুল একাদশের হয়ে খেলেন। এর পরে তিনি বিভিন্ন ইংরেজ ক্লাব যেমন লিচেস্টার সিটি, ওয়াটফোর্ড এফসি, উইগান অ্যাটলেটিকের হয়ে ধারে খেলেন এবং নিজের যোগ্যতা প্রমান করেন। ২০১১-১২ মৌসুমে তিনি ম্যানচেস্টার ইউনাইটেডে ফিরে আসেন এবং কমিউনিটি শিল্ডে ম্যানচেস্টার সিটির বিরুদ্ধে জয়লাভের খেলায়, ইউনাইটেডের হয়ে তার অভিষেক হয়।
অ্যাকোল্যান্ড
অ্যাকোল্যান্ড ()অসমের গুয়াহাটি মহানগরের নিকটবর্ত্তী হাতিগাঁও নামক স্থানে অবস্থিত একটি জল উদ্যান। ভারতের উত্তর-পূর্বাঞ্চলের মধ্যে একোলেন্ড একমাত্র জল উদ্যান। এখানে বিভিন্ন ধরনের জলের খেলা থাকার জন্য উদ্যানটি সকল বয়সের ব্যক্তির মধ্যে জনপ্রিয় । অসম সহ অন্যান্য রাজ্যের লোকেরা আনন্দ উপভোগ করার জন্য এই উদ্যানে আসেন।
গুয়াহাটি মহানগরের নিকট হওয়ায় অ্যাকোল্যান্ডে য়াওয়ার জন্য বাস, রেল ও বিমানের সুবিধা রয়েছে। বৎসরের বিভিন্ন সময়ে দর্শকেরা এখানে আসেন যদিও গ্রীষ্মকালে লোকের সংখ্যা বেশী হয়। পুরুষ-মহিলা, শিশু-বয়স্ক উভয় বয়সের ব্যক্তির মনোরঞ্জন করার ক্ষেত্রে উদ্যানটিতে বিশেষ গুরুত্ব দেওয়া হয়। পরিবার সহ আনন্দ উপভোগ করার জন্য অ্যাকোল্যান্ড উত্তম স্থান। অ্যাকোল্যান্ডে স্থিত কার্টুন চরিত্র মিকি মাউস ও ডনান্ড ডাক সর্বদা শিশুদের মন আকর্ষণ করে। মনোরঞ্জনকারী ব্যক্তিদের নিরাপত্তার জন্য লকারের সুবিধা দেওয়া হয়েছে। খাদ্য নিয়ে উদ্যানে প্রবেশ করার অনুমতি নেই কিন্তু বিভিন্ন ধরনের দেশীয় ও বিদেশী সুস্বাদু খাদ্যের জন্য অ্যাকোল্যান্ডের ভিতরে ক্যান্টিনের ব্যবস্থা করা হয়েছে। টর্নেডো ও বুমারেং সুবিধা থাকা ভারতের বৃহতর উদ্যানসমূহের মধ্যে অ্যাকোল্যান্ড অন্যতম।
ইকরিমা ইবনে আবি জাহল
ইকরিমা ইবনে আবি জাহল (মৃত্যু ৬৩৬ খ্রিষ্টাব্দ) ছিলেন মুহাম্মদ (সা) এর একজন সাহাবী ও গুরুত্বপূর্ণ মুসলিম নেতা। আবু জাহল বলে পরিচিত আমর ইবনে হিশাম তার পিতা। প্রথমদিকে তিনি ইসলামের অন্যতম প্রধান প্রতিদ্বন্দ্বী ছিলেন।
উম্মে হাকিম তার স্ত্রী ছিলেন। উহুদের যুদ্ধে তার স্ত্রী তার সাথে যান। এই যুদ্ধে মক্কার কুরাইশরা মুসলিমদের বিরুদ্ধে লড়াই করে। ৬৩০ সালে মক্কা বিজয়ের পর ইকরিমা ও উম্মে হাকিম দুজনেই ইসলাম গ্রহণ করেন।
ইসলাম গ্রহণের পর ইকরিমা সামরিক ও বেসামরিক উভয় ক্ষেত্রে মুসলিমদের একজন গুরুত্বপূর্ণ নেতা হয়ে উঠেন। খলিফা আবু বকর তাকে মুসায়লিমার বিরুদ্ধে ইয়ামামায় প্রেরণ করেছিলেন।
ইকরিমা ইবনে আবি জাহল ৬৩৬ সালে ইয়ারমুকের যুদ্ধে নিহত হন।
টেন্ডাই চাতারা
টেন্ডাই ল্যারি চাতারা (জন্ম: ২৮ ফেব্রুয়ারি, ১৯৯১) চিমানিমানি জেলায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য টেন্ডাই চাতারা ফাস্ট বোলিং করে থাকেন। লম্বাটে গড়নের অধিকারী হওয়ায় তিনি তার কার্যকরী পেস বোলিং করে ডানহাতি ব্যাটসম্যানদের উপর আধিপত্য বিরাজ করছেন। ঘরোয়া ক্রিকেটে মাউন্টেনিয়ার্স ক্রিকেট দলে খেলছেন।
২০০৯ সালে মাউন্টেনিয়ার্স ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে তার। বিদ্যালয় জীবনে তেমন মেধাবীসম্পন্ন না হলেও নিজ দেশের সর্বাপেক্ষা প্রতিশ্রুতিশীল ও উদীয়মান পেসারের মর্যাদা লাভ করেছেন। ক্রিকেট জগতে প্রবেশের পূর্বে প্রাকৃতিকভাবে গড়া শরীর নিয়ে নিজ শহর মনিকাল্যান্ডে ২০০ ও ৪০০ মিটার দৌঁড়ে প্রতিনিধিত্ব করেছেন। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের অনূর্ধ্ব-১৯ দলে খেলেন ও বড়দের দলে একটি একদিনের আন্তর্জাতিকে অংশ নিয়েছেন। এছাড়াও, ২০০৯ সালের আইসিসি আন্তর্মহাদেশীয় কাপে জিম্বাবুয়ে একাদশের প্রতিনিধিত্ব করেছেন। ২০১১ সালে জিম্বাবুয়েতে অনুষ্ঠিত ত্রি-দেশীয় সিরিজে অস্ট্রেলিয়া ও দক্ষিণ আফ্রিকা এ দলের বিরুদ্ধে অংশগ্রহণ করেন।
ঘরোয়া ক্রিকেটে সফলতা লাভ করায় জিম্বাবুয়ে ক্রিকেটের নির্বাচকমণ্ডলী তাকে বড়দের টুয়েন্টি২০ আন্তর্জাতিক দলে অন্তর্ভুক্ত করেন। ১৩ জুন, ২০১০ তারিখে হারারেতে অনুষ্ঠিত ২য় টুয়েন্টি২০ আন্তর্জাতিকে সফরকারী ভারত দলের বিপক্ষে তার অভিষেক ঘটে। ইউসুফ পাঠানকে আউট করে আন্তর্জাতিক পর্যায়ে তিনি তার প্রথম উইকেট লাভ করেন। ঐ সিরিজে ভারত ২-০ ব্যবধানে জয়ী হয়।
জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য চাতারা-সহ ১৫-সদস্যের চূড়ান্ত তালিকা প্রকাশ করে। ১৯ ফেব্রুয়ারি, ২০১৫ তারিখে স্যাক্সটন ওভালে অনুষ্ঠিত গ্রুপ-পর্বের দ্বিতীয় খেলায় ১৯-বছর পর খেলতে আসা সংযুক্ত আরব আমিরাতের বিপক্ষে ৪ উইকেটে জয়ী জিম্বাবুয়ে দলে গুরুত্বপূর্ণ অবদান রাখেন তিনি। খেলায় তিনি ৪২ রানে তিন উইকেট লাভ করেন। পরবর্তীতে তার এ অসামান্য নৈপুণ্যে জিম্বাবুয়ে দল সফলতার সাথে চতুর্থ সর্বোচ্চ রানকে তাড়া করে বিজয়ী হয়।
উম্মে হাকিম
উম্মে হাকিম () (মৃত্যু ৬৩৪) ছিলেন একজন সাহাবী।
উম্মে হাকিম হারিস আল মাখজুমির কন্যা ছিলেন।
ইকরিমা ইবনে আবি জাহল তার স্বামী। ইকরিমা ইয়ারমুকের যুদ্ধে নিহত হন। পরবর্তীতে তিনি খালিদ ইবনে সাইদকে বিয়ে করেন। যিনি মারজ আল সাফারের যুদ্ধে নিহত হন। পরে উমরকে তিনি বিয়ে করেন। তাদের ফাতিমা নামে এক মেয়ে ছিল।
উহুদের যুদ্ধে তিনি ইকরিমা ইবনে আবি জাহল ও অন্যান্য কুরাইশদের সাথে যুদ্ধক্ষেত্রে যান।
৬৩০ সালে মুসলিমরা মক্কা বিজয় করে। এসময় উম্মে হাকিম ও ইকরিমা উভয়েই ইসলাম গ্রহণ করেন।
খালিদ ইবনে সাইদের মৃত্যুর পর তিনি মারজ আল সাফারের যুদ্ধে দামেস্কের নিকটবর্তী একটি সেতুর কাছে সাতজন বাইজেন্টাইন সৈনিককে হত্যা করেন। সেতুটি বর্তমানে উম্মে হাকিম সেতু নামে পরিচিত।
শুরাহবিল ইবনে হাসানা
শুরাহবিল ইবনে হাসানা (৫৮৩-৬৩৯) ছিলেন মুহাম্মদ (সা) এর একজন সাহাবী। তিনি রাশিদুন সেনাবাহিনীর একজন সেনাপতি ছিলেন। খলিফা আবু বকর ও উমরের অধীনে তিনি দায়িত্ব পালন করেন।
মুসলিমদের সিরিয়া বিজয়ের সময় তিনি অন্যতম কমান্ডার ছিলেন। ৬৩৪ থেকে ৬৩৯ সাল পর্যন্ত তিনি সিরিয়ায় দায়িত্ব পালন করেন। প্লেগে আক্রান্ত হয়ে তিনি মৃত্যুবরণ করেন।
গামরার যুদ্ধ
গামরার যুদ্ধ খালিদ বিন ওয়ালিদ ও বুজাখার অবশিষ্ট সেনাদের মধ্যে বুজাখা থেকে ২০ মাইল দূরে সংঘটিত হয়।
A.I. Akram, "The Sword of Allah: Khalid bin al-Waleed, His Life and Campaigns" Lahore, 1969
জেরেমিয়া মাতিবিরি
জেরেমিয়া মাতিবিরি (জন্ম: ৩১ মে, ১৯৭১) হারারে এলাকায় জন্মগ্রহণকারী জিম্বাবুয়ের ক্রিকেট আম্পায়ার। ২০০৫ সালে প্রথম-শ্রেণীর ক্রিকেটে সর্বপ্রথম আম্পায়ারিত্ব করেন। ২০১১ সালে প্রথমবারের মতো টুয়েন্টি২০ আন্তর্জাতিকে জিম্বাবুয়ে-পাকিস্তানের মধ্যকার খেলাটি পরিচালনা করেন।
নাকরার যুদ্ধ
নাকরার যুদ্ধ রিদ্দার যুদ্ধের সময় ৬৩৩ সালের অক্টোবরে খালিদ বিন ওয়ালিদ ও বিদ্রোহীদের মধ্যে সংঘটিত হয়।
A.I. Akram, "The Sword of Allah: Khalid bin al-Waleed, His Life and Campaigns" Lahore, 1969
২০১২ নিউজিল্যান্ড ক্রিকেট দলের ওয়েস্ট ইন্ডিজ সফর
নিউজিল্যান্ড জাতীয় ক্রিকেট দল ৩০ জুন থেকে ৬ আগস্ট পর্যন্ত ওয়েস্ট ইন্ডিজ সফর করে। পাঁচটি একদিনের আন্তর্জাতিক ও দুইটি টেস্ট খেলা এ সফরটিতে অন্তর্ভুক্ত। এছাড়াও, সফরে অন্তর্ভুক্ত দু’টি টুয়েন্টি২০ আন্তর্জাতিক খেলা মার্কিন যুক্তরাষ্ট্রের ফ্লোরিডার লডারহিলে অনুষ্ঠিত হয়।
নাম প্রত্যাহার
"জামাইকায় স্থানীয় সময় (ইউটিসি-৫, অন্য জায়গায় ইউটিসি-৪)"
জাফারের যুদ্ধ
জাফারের যুদ্ধ ৬৩৩ সালে খালিদ বিন ওয়ালিদ ও গোত্রীয় নেত্রী সালমার মধ্যে সংঘটিত হয়। খালিদ তাকে পরাজিত করেন। সালমা যুদ্ধক্ষেত্রে মৃত্যুবরণ করে। এই যুদ্ধ রিদ্দার যুদ্ধের সময় সংঘটিত হয়। বিদ্রোহী নেত্রী সালমা দেহরক্ষী পরিবেষ্টিত অবস্থায় উটে চড়ে এতে অংশ নেয়। খালিদ তার একদল সেনা নিয়ে সালমার দিকে অগ্রসর হন এবং তাকে ও তার দেহরক্ষীদের হত্যা করেন। এ যুদ্ধে কয়েকশত বিদ্রোহী নিহত হয়।
বিদ্রোহীরা পরাজিত হওয়ার পর অন্য বিদ্রোহী গোত্রগুলোর কেউ ইসলাম গ্রহণ করে কেউ বা পালিয়ে যায় বা বন্দী হয়। এই অঞ্চলের কোনো গোত্র এরপর বিদ্রোহী হয়নি।
A.I. Akram, "The Sword of Allah: Khalid bin al-Waleed, His Life and Campaigns" Lahore, 1969
বাংলাদেশী ঝিঁ ঝিঁ ব্যাঙ
বাংলাদেশী ঝিঁ ঝিঁ ব্যাঙ (বৈজ্ঞানিক নাম "Zakerana asmati") ব্যাঙের একটি প্রজাতি যা বাংলাদেশের চট্টগ্রাম এবং ঢাকায় পাওয়া যায়। ব্যাঙটি প্রথম শনাক্ত করা হয় চট্টগ্রাম বিশ্ববিদ্যালয় প্রাঙ্গণে। চট্টগ্রাম বিশ্ববিদ্যালয়ের মোহাম্মদ সাজিদ আলী হাওলাদার এই প্রজাতিটি বর্ণনা করেন।
পুরুষ ব্যাঙের SVL (snout-vent length) ২৯.১ - ৩০ মিমি.(১.১৫ - ১.১৮ইঞ্চি)। স্ত্রী ব্যাঙের SVL ৩৩.৪ মিমি.। এদের রং জলপাই সবুজ অথবা সবুজাভ বাদামি হতে পারে। পুরুষ ব্যাঙে প্রজাপতির মত দেখতে একটি ভোকাল মার্কিং রয়েছে। এরা ওরিয়েন্টাল অঞ্চলের অধিস্বত্ব প্রাণী বা এন্ডেমিক উভচর।
এই প্রজাতি অস্থায়ী ক্ষুদ্র জলাশয় বা ডোবায় প্রজনন করে। পুরুষ ব্যাঙ প্রজননের জন্য স্ত্রী ব্যাঙদের ডাকে। স্ত্রী ব্যাঙ একটি অথবা অল্পসংখ্যক ব্যাঙের ডাক অপেক্ষা গায়কদল অর্থাৎ অনেকগুলো ব্যাঙের ডাক পছন্দ করে।
বুজাখার যুদ্ধ
বুজাখার যুদ্ধ ৬৩২ সালের সেপ্টেম্বরে খালিদ বিন ওয়ালিদ ও তুলায়হার মধ্যে সংঘটিত হয়।
এই যুদ্ধে খালিদের অধীনে ৬,০০০ সৈনিক ছিল। অন্যদিকে তুলায়হার অধীনে ছিল ১৫,০০০ সৈনিক।
যুদ্ধের শুরুতে খালিদ তুলায়হাকে দ্বন্দ্বযুদ্ধের আহ্বান জানান। সংক্ষিপ্ত লড়াইয়ের পর তুলায়হা নিজ সেনাদের দিকে আশ্রয়ের জন্য পালিয়ে যায়। এই যুদ্ধে ব্যক্তিগত দক্ষতার মাধ্যমে বিজয় অর্জিত হয়েছিল। মুসলিমরা এতে বিজয়ী হয়।
এখান থেকে খালিদ তার পরবর্তী লক্ষ্যবস্তু সালমার দিকে অগ্রসর হন এবং জাফারের যুদ্ধে অংশ নেন। তুলায়হা পরে খলিফা আবু বকরের কাছে ক্ষমা প্রার্থনা করলে তিনি তাকে ক্ষমা করেন। তবে তাকে বা তার গোত্রের লোকেদেরকে যুদ্ধে অংশ নেয়া থেকে বিরত রাখা হয়। পরে খলিফা উমর ইবনুল খাত্তাবের সময় তাদের যুদ্ধে অংশ নেয়ার অনুমতি দেয়া হয়। পারস্য অভিযানে তুলায়হা গুরুত্বপূর্ণ অবদান রাখে বিশেষত কাদিসিয়ার যুদ্ধে। পরে নাহাওয়ান্দের যুদ্ধে তুলায়হার মৃত্যু হয়।
A.I. Akram, "The Sword of Allah: Khalid bin al-Waleed, His Life and Campaigns" Lahore, 1969
হুজায়ফা বিন মিহসান
হুজায়ফা বিন মিহসান আল বারকি ). ছিলেন মুহাম্মদ (সা) এর অন্যতম সাহাবী। খলিফা আবু বকরের সময় তিনি ওমানের গভর্নর ছিলেন।
৬৩২ সালের সেপ্টেম্বরের মধ্যভাগে আবু বকর হুজায়ফা বিন মিহসানকে ওমানের বিদ্রোহীদের বিরুদ্ধে প্রেরণ করেন। এখানকার বাসিন্দা আজদ গোত্র তাদের নেতা লাকিত বিন মালিকের অধীনে বিদ্রোহ করে। কিছু সূত্র অনুযায়ী লাকিত নিজেকে নবী দাবি করেছিল। হুজায়ফা ওমান প্রবেশ করার পর লড়াই করার জন্য যথেষ্ট সৈনিক না থাকায় খলিফার কাছ থেকে বাড়তি সেনা আসারা আগ পর্যন্ত অপেক্ষা করেন এবং খলিফার কাছে সাহায্য চেয়ে পাঠান। খলিফা ইকরিমা ইবনে আবি জাহলকে তার সাহায্যার্থে প্রেরণ করেন। ইকরিমা ইয়ামামা থেকে ওমানের দিকে যাত্রা করেন। তাদের দুজনের সম্মিলিত বাহিনী দাবার যুদ্ধে লাকিত বিন মালিককে পরাজিত করে। লাকিত যুদ্ধে নিহত হয়।
ওমানের গভর্নর নিযুক্ত হওয়ার পর হুজায়ফা সেখানে আইনশৃঙ্খলা ফিরিয়ে আনার কাজ শুরু করেন। ইকরিমাকে কোনো প্রশাসনিক দায়িত্ব দেয়া হয়নি। তিনি পার্শ্ববর্তী দাবা অঞ্চলের বিদ্রোহীদের বিরুদ্ধে নিয়োজিত হন। বিদ্রোহ চালিয়ে যাওয়া আজদ গোত্রের সদস্যদের তিনি দমন করেন।
হিরার যুদ্ধ
হিরার যুদ্ধ ৬৩৩ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। মুসলিমদের পারস্য বিজয়ের সময় এই যুদ্ধ সংঘটিত হয়।
সাসানীয় সাম্রাজ্যের আল হিরা শহর তার আকার ও সম্পদের জন্য পরিচিত ছিল। এটি ছিল পারস্যের ইরাক প্রদেশের রাজধানী। এর লাখমিয় খ্রিষ্টান আরবরা সাসানীয়দের পক্ষে মরুভূমিতে টহল দিত। রোমান ঐতিহাসিক প্রোকুপিয়াসের বর্ণনা অনুযায়ী লাখমিয়রা যুদ্ধে দক্ষ ও পারস্যের অনুগত ছিল (৬০৮ সাল পর্যন্ত, এসময় সাসানীয়রা তাদের বিরুদ্ধে চলে যায়)। আবু বকর তার খিলাফতের সময় খালিদকে হিরা জয়ের জন্য প্রেরণ করেন।
৬৩৩ সালের মে মাসে মুসলিমরা খালিদ বিন ওয়ালিদের নেতৃত্বে দুর্গ নগরীতে আক্রমণ করে। শহরের লাখমিয় প্রতিপক্ষরা মুসলিমদের বিরুদ্ধে এসময় ছুড়ে মারতে সক্ষম যন্ত্র ব্যবহার করে। সংক্ষিপ্ত যুদ্ধের পর শহরের অধিবাসীরা আত্মসমর্পণ করে। যুদ্ধের পর শহরের পাঁচটি দুর্গ মুসলিমদের হাতে আসে। অধিবাসীরা জিজিয়া দিতে সম্মত হয়। তারা উলাইসের অধিবাসীদের মত সাসানীয়দের বিরুদ্ধে গোয়েন্দা তৎপরতা চালাতেও একমত হয়।
মিডিয়াস্টিনাম
মিডিয়াস্টিনাম বক্ষ গহ্বরে দুটি ফুসফুসের মধ্যবর্তী জায়গা,যাতে হৃৎপিন্ড,গুরুত্বপূর্ণ রক্তবাহিকা,অন্ননালী,শ্বাসনালী,ফ্রেনিক স্নায়ু,থোরাসিক ডাক্ট,থাইমাস,লসিকা গ্রন্থি ইত্যাদি গুরুত্বপূর্ণ কাঠামো আছে।
মিডিয়াস্টিনাম ডান এবং বাম প্লুরার মধ্যে থাকে।এটি সামনের স্টার্নাম হতে পিছনের মেরুদণ্ড পর্যন্ত বিস্তৃত এবং ফুসফুস ব্যতীত বুকের সকল ভিসেরা বহন করে।বর্ণনার সুবিধার্থে একে দুইভাগে ভাগ করা যায়মিডিয়াস্টিনাম সামনে বক্ষ,পাশে ফুসফুস এবং পিছনে মেরুদন্ডের মধ্যে সীমাবদ্ধ।এটি ঘাড়ের যোজক কলা এবং নিচে ডায়াফ্রাম পর্যন্ত বিস্তৃত।
অ্যানাটমি বিশেষজ্ঞ,সার্জন এবং ক্লিনিক্যাল রেডিওলজি বিশেষজ্ঞ মিডিয়াস্টিনামকে বিভিন্নভাবে ভাগ করেন।যেমন,ফেলসনের রেডিওলজিক চিত্রে মিডিয়াস্টিনামকে মাত্র তিন ভাগে ভাগ করা হয়েছে (অগ্র,মধ্য,পশ্চাৎ) এবং হৃৎপিন্ড অগ্র মিডিয়াস্টিনামের অংশ।
মিডিয়াস্টিনামে অহরহ টিউমার হয়।
মিডিয়াস্টিনামে বাতাস থাকলে তাকে "নিউমোমিডিয়াস্টিনাম" বলে,যার চিকিৎসা না হলে নিউমোথোরাক্স,নিউমোপেরিকার্ডিয়াম,নিউমোপেরিটোনিয়াম হতে পারে।
বুকের এক্স রে পরীক্ষায় মিডিয়াস্টিনাম এর প্রস্থ বেশি হলে তা কিছু রোগের অস্তিত্ব নির্দেশ করে।
কাফির
কাফির () একটি আরবি শব্দ, যা আরবি কুফর ‎() ধাতু থেকে আগত, যার শাব্দিক অর্থ হল ঢেকে রাখা, লুকিয়ে রাখা এবং এর ব্যবহারিক অর্থ হল অবাধ্যতা, অস্বীকার করা, অকৃতজ্ঞতা। ইসলামী শরীয়তের পরিভাষায় কুফর ঈমানের বিপরীত। আর তা হল আল্লাহ এবং তাঁর রাসূলের প্রতি ঈমান না রাখা, চাই তাঁদেরকে মিথ্যা প্রতিপন্ন করা হোক কিংবা না হোক, বরং তা যদি সন্দেহ ও সংশয় প্রসূতও হয়ে থাকে, কিংবা ঈর্ষা ও অহংকারবশতঃ বা রিসালাতের অনুসরণ থেকে ফিরিয়ে রাখে এমন কোনো প্রবৃত্তির অনুকরণবশতঃ ঈমান থেকে দূরে সরে থাকার কারণেও হয়ে থাকে।
কুফর দু'প্রকার : বড় কুফর ও ছোট কুফর
ইসলামে বড় কুফর হল যা চিরস্থায়ীভাবে জাহান্নামে অবস্থানকে অপরিহার্য করে। আর ছোট কুফর হল যা শাস্তি পাওয়াকে অপরিহার্য করে, চিরস্থায়ীভাবে জাহান্নামে অবস্থানকে নয়।
বড় কুফর পাঁচ প্রকার :
কুরআন ও সুন্নার মধ্যে বড় কুফর পর্যন্ত পৌছে না এ রকম যত কুফরের উল্লেখ এসেছে, তার সবই এ প্রকারের অন্তর্গত। এর উদাহরণের মধ্যে রয়েছে :
আল্লাহ তাআলার বাণীতে যা এসেছে :
এবং রাসূলের (সা.) বাণীতে যা এসেছে :
রাসূলের (সা.) বাণীতে আরো এসেছে :
এটা এবং এর মত আমলগুলো হল ছোট কুফর। এ ধরনের কুফরে লিপ্ত ব্যক্তি মুসলিম মিল্লাত থেকে বের হয়ে যাবে না। কেননা কুরআনে বলা হয়েছে,
স্কাল-ব্জাং-থুব-ব্স্তান-দ্বাং-ফ্যুগ
স্কাল-ব্জাং-থুব-ব্স্তান-দ্বাং-ফ্যুগ () (১৮৫৬-১৯১৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা ছিলেন।
স্কাল-ব্জাং-থুব-ব্স্তান-দ্বাং-ফ্যুগ ১৮৫৬ খ্রিষ্টাব্দে তিব্বতের স্দে-দ্গে () অঞ্চলের ব্ক্রা-শিস-ল্হা-লুং () নামক স্থানে জন্মগ্রহণ করেন। তাঁর পিতার নাম ছিল গ্ঝান-ফান-দ্গে-লেগ্স-'ব্যুং-গ্নাস () এবং মাতার নাম ছিল গ্ঝান-ফান-ছোস-'ত্শো ()। জন্মের পর তাঁর নাম রাখা হয় দ্বাং-ছেন-স্তোব্স-র্গ্যাস ()। চার বছর বয়সে তাঁকে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামার পুনর্জন্ম রূপে চিহ্নিত করা হয়। শেস-রাব-র্গ্যা-ম্ত্শো নামক এক ভিক্ষু তাঁকে শিক্ষার্থীর শপথ প্রদান করেন ও তাঁর নতুন নাম রাখেন স্কাল-ব্জাং-থুব-ব্স্তান-দ্বাং-ফ্যুগ। কুড়ি বছর বয়সে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে চার বছর শিক্ষালাভ করেন ও এই সময় ভিক্ষুর শপথ লাভ করেন। ১৮৭৯ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের () একটি হেবজ্র তন্ত্র মহাবিদ্যালয় স্থাপন করেন এবং ১৮৮৩ খ্রিষ্টাব্দে এই বিহারের প্রধানের দায়িত্ব লাভ করেন। ১৮৯৮ খ্রিষ্টাব্দে তিনি বেজিং যাত্রা করেন। ১৯০৩ খ্রিষ্টাব্দে তিনি আমদো অঞ্চলে ফিরে এসে দ্গা'-ল্দান-ছোস-'ফেল-লিং বৌদ্ধবিহার স্থাপন করেন। পরবর্তীকালে তিনি নবম পাঞ্চেন লামার নিকট শিক্ষালাভ করেন।
ক্রিস স্মলিং
ক্রিস্টোফার লয়েড "ক্রিস" স্মলিং (জন্ম ২২ নভেম্বর ১৯৮৯) একজন ইংরেজ পেশাদার ফুটবলার যিনি একজন সেন্টার ব্যাক হিসেবে প্রিমিয়ার লীগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন।
তরুণ বয়সে স্মালিং মিলওয়াল একাডেমীর হয়ে খেলা শুরু করেন এবং ের পরে মেইডস্টোন ইউনাইটেডে চলে আসেন। ২০০৫ সালে তিনি কেন্ট স্কুলের অনূর্ধ্ব ১৬ দলে সুযোগ পান যার হাত ধরে ২০০৮ সালে ইংল্যান্ড অনূর্ধ্ব ১৮ স্কুল দলে জায়গা পান। এই সময়কালে স্মলিং নিজেকে প্রতিষ্ঠিত করেন যার ফলস্বরূপ তিনি মেইডস্টোন ইউনাইটেডের প্রথম একাদশে খেলার সুযোগ পান। ২০০৮ সালের মে মাসে মিডল্‌স্‌ব্রোর সাথে ২ বছর মেয়াদী চুক্তি করেন। যদিও মিডল্‌স্‌ব্রো কর্তৃপক্ষ স্মলিং এর হোম সিকনেসের ব্যাপারে উদ্বিগ্ন হয়ে তার সাথে করা চুক্তি বাতিল করে।
এর কিছুদিন পর, ২০০৮ সালের জুন মাসে স্মলিং প্রিমিয়ার লীগ ক্লাব ফুলহামের সাথে চুক্তিবদ্ধ হন এবং তাদের হয়ে ২০০৯ সালে পেশাদার ফুটবলে তার অভিষেক ঘটে। তাদের হয়ে ২০০৮-০৯ মৌসুমে ঐ অভিষেক খেলায় তিনি দলকে পরবর্তী মৌসুমের (২০১০) ইউরোপা লীগের চূড়ান্ত পর্বে পৌছাতে সাহায্য করেন।
২০১০ সালের জানুয়ারি মাসে স্মলিং ম্যানচেস্টার ইউনাইটেডের সাথে প্রাক-চুক্তি স্বাক্ষর করেন এবং জুন মাসে আনুষ্ঠানিক চুক্তি স্বাক্ষর করেন। ২০১০ সালের এফএ কমিউনিটি শিল্ডের ফাইনালে চেলসির বিপক্ষে প্রতিযোগিতামূলক খেলায় ইউনাইটেডের হয়ে তার অভিষেক ঘটে। তখন থেকে এ পর্যন্ত ইউনাইটেডের হয়ে ৭০ এর অধিক খেলায় তিনি মাঠে নেমেছেন।
স্মলিং বিভিন্ন বয়সভিত্তিক স্তরে ইংল্যান্ডের প্রতিনিধিত্ব করেছেন। ২০১১ সালের সেপ্টেম্বর মাসে বুলগেরিয়ার বিরুদ্ধে ৩-০ গোলে জয়লাভের খেলায় সিনিয়র দলে তার অভিষেক ঘটে। ১২ মে ২০১৪ সালে স্মলিং ইংল্যান্ডের ২০১৪ ফিফা বিশ্বকাপ এর ২৩ সদস্যের মুল দলে ডাক পান এবং কোস্টারিকার সাথে ০-০ ড্র এর খেলায় প্রথম একাদশে মাঠে নামেন।
আনবারের যুদ্ধ
আনবারের যুদ্ধ প্রাচীন ব্যাবিলন শহরের ৮০ মাইল দূরে অবস্থিত আনবার নামক স্থানে খালিদ বিন ওয়ালিদের নেতৃত্বাধীন মুসলিম ও সাসানীয় সাম্রাজ্যের সেনাদের মধ্যে সংঘটিত হয়। খালিদ সাসানীয়দেরকে শহরের দুর্গে অবরোধ করেন। এর শক্ত দুর্গপ্রাচীর ছিল। অনেক মুসলিম তীরন্দাজ এতে অংশ নেয়। পারসিয়ান গভর্নর শিরজাদ আত্মসমর্পণ করে এবং তাকে চলে যাওয়ার অনুমতি দেয়া হয়।
ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান
ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান () (১৯১৬-১৯৪৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা ছিলেন।
ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান ১৯১৬ খ্রিষ্টাব্দে তিব্বতের লিতাং অঞ্চলের ম্ত্শে-মা-গ্রোং () নামক স্থানে জন্মগ্রহণ করেন। তাঁর পিতার নাম ছিল ম্গোন-পো-দোন-গ্রুব এবং মাতার নাম ছিল গু-রু-ল্হা-ম্ত্শো (কেচার বছর বয়সে নবম পাঞ্চেন লামা তাঁকে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা্র পুনর্জন্ম রূপে চিহ্নিত করেন। 'জাম-দ্ব্যাংস-ম্খ্যেন-রাব-র্গ্যা-ম্ত্শো () নামক তৃতীয় আ-ম্ছোগ () এবং গ্রাগ্স-পা-র্গ্যা-ম্ত্শো () নামক দুই বিখ্যাত পণ্ডিত তাঁর উল্লেখযোগ্য শিক্ষক ছিলেন। 'জিগ্স-মেদ-'ফ্রিন-লাস-র্গ্যা-ম্ত্শো () নামক ভিক্ষু তাঁকে শিক্ষার্থীর শপথ প্রদান করেন। ১৯৩৬ খ্রিষ্টাব্দে নবম পাঞ্চেন লামা তাঁকে ভিক্ষুর শপথ দান করেন। ১৯৩৭ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে তিন বছর শিক্ষালাভ করেন। চীনের জাতীয়তাবাদী সরকার থেকে ১৯৩৮ খ্রিষ্টাব্দে তাঁকে মঙ্গোল ও তিব্বত সম্পর্কিত কমিশনের সভাপতি হিসেবে নিযুক্ত করা হয়।
রিকার্ডো গিয়াকনি
রিকার্ডো গিয়াকনি একজন মার্কিন পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।
গিয়াকনি ১৯৩১ সালের ৬ অক্টোবর ইতালির জেনোয়ায় জন্মগ্রহণ করেন।
লোহা সেতুর যুদ্ধ
লোহা সেতুর যুদ্ধ ৬৩৭ সালে রাশিদুন সেনাবাহিনী ও বাইজেন্টাইন সেনাবাহিনীর মধ্যে সংঘটিত হয়। এই যুদ্ধ অরনটিস নদীর উপর অবস্থিত একটি নয় আর্চ বিশিষ্ট সেতুর কাছে সংঘটিত হয়। এ থেকে এর এমন নাম হয়েছে। সিরিয়া প্রদেশে এটি বাইজেন্টাইন ও রাশিদুন খিলাফতের মধ্যে অনুষ্ঠিত শেষ যুদ্ধ। যুদ্ধের পর সিরিয়া প্রদেশকে খিলাফতের অন্তর্ভুক্ত করে নেয়া হয়।
রাশিদুন সেনাবাহিনী ইয়ারমুকের যুদ্ধে চূড়ান্ত জয় লাভ করার পর লেভান্ট, জেরুজালেম জয় করে। এরপর সেনাবাহিনী উত্তরে যাত্রা করে লেভান্টের বাকি অংশও জয় করা হয়। তারা এন্টিওক দখলের উদ্দেশ্যে উত্তর সিরিয়ার সীমান্ত পর্যন্ত পৌছায়। উত্তর দিক থেকে বিজিত অঞ্চলগুলোর উপর কোনো প্রকার হামলার সম্ভাবনা হ্রাস করাও এর উদ্দেশ্য ছিল। আলেপ্পো জয়ের পর আবু উবাইদা ইবনুল জাররাহ তোরোস পর্বতমালার পূর্বে উত্তর সিরিয়ার আজাজ অঞ্চল জয়ের জন্য মালিক আল আশতারকে পাঠান। আলেপ্পোর উত্তর দিকে বড় আকারের কোনো বাইজেন্টাইন বাহিনী নেই এমন নিশ্চয়তার জন্য এই অভিযান গুরুত্বপূর্ণ ছিল। এখান থেকে এন্টিওক অভিযানের সময় রাশিদুন সেনাদের পিছনে পার্শ্ববর্তী অংশে আক্রমণের আশঙ্কা ছিল। মালিক মূল বাহিনীর সাথে যোগ দেয়ার পর আবু উবাইদাহ এন্টিওক জয়ের জন্য পশ্চিমে যাত্রা করেন। খালিদ বিন ওয়ালিদ অগ্রবর্তী অবস্থানে থাকা তার মোবাইল গার্ড বাহিনীকে নেতৃত্ব দিচ্ছিলেন। বাহিনী আলেপ্পো থেকে হারিমের মধ্য দিয়ে যাত্রা করে এবং পূর্ব দিক থেকে এন্টিওক পৌছায়।
শহর থেকে বার মাইল দূরে বর্তমান "মাহরুবার" নিকটে অরনটিস নদীর উপর লোহার একটি সেতু অবস্থিত ছিল। রাশিদুন সেনাবাহিনী ও বাইজেন্টাইন গেরিসনের মধ্যে এখানে যুদ্ধ সংঘটিত হয়। যুদ্ধ বড় আকারের ছিল তবে এর বিস্তারিত বিবরণ লিপিবদ্ধ হয়নি। খালিদ বিন ওয়ালিদ তার মোবাইল গার্ডদের নিয়ে ইয়ারমুকের যুদ্ধের মত গুরুত্বপূর্ণ ভূমিকা পালন করেন। বাইজেন্টাইনরা ব্যাপক ক্ষয়ক্ষতির সম্মুখীন হয়ে পরাজিত হয়। মুসলিমদের সিরিয়া বিজয়ের সময় আজনাদয়ান ও ইয়ারমুকের যুদ্ধ বাদে এখানে বাইজেন্টাইন পক্ষে সবচেয়ে বেশি হতাহতের ঘটনা ঘটে। এরপর রাশিদুন সেনারা এন্টিওকের দিকে যাত্রা করে ও এর অপর অবরোধ আরোপ করে। ৬৩৭ সালের ৩০ অক্টোবর শহর আত্মসমর্পণ করে। চুক্তি মোতাবেক বাইজেন্টাইন সৈনিকদেরকে শান্তিতে শহর পরিত্যাগ করার অনুমতি দেয়া হয়।
এন্টিওকের আত্মসমর্পণের পর রাশিদুন সেনারা দক্ষিণে ভূমধ্যসাগরীয় উপকূল ধরে এগিয়ে যায় এবং লাতাকিয়া, জাবলা ও তারতুস (সিরিয়া) জয় করে। এভাবে উত্তর পশ্চিম সিরিয়ার অধিকাংশ এলাকা জয় করা হয়। উত্তর সিরিয়ার প্রতিপক্ষের বিরুদ্ধে বাকি সৈনিকদের প্রেরণ করা হয়। খালিদ বিন ওয়ালিদকে তার অশ্বারোহী বাহিনী সহ পূর্ব দিকে ইউফ্রেটিস পর্যন্ত পাঠানো হয়। তবে তিনি কোনো প্রতিরোধের সম্মুখীন হননি। ৬৩৮ সালের জানুয়ারির প্রথমদিকে অভিযান শেষ হয়। ৬৩৮ সালের মার্চে এমেসায় অবরোধ করা আল জাজিরার বাইজেন্টাইনপন্থি খ্রিষ্টান আরবরা পরাজিত হওয়ার পর আবু উবাইদাহ খালিদ বিন ওয়ালিদ ও আয়াজ ইবনে গানামকে সিরিয়ার সীমান্তবর্তী জাজিরা ও আনাতোলিয়া দখল জন্য পাঠান। এই সেনাদলগুলো উত্তরে আরারাত সমভূমি ও পশ্চিমে তোরোস পর্বতমালা পর্যন্ত পৌছায়। তুরস্কের তোরোস পর্বতমালা আনাতোলিয়ায় রাশিদুন খিলাফতের পশ্চিম সীমান্ত হিসেবে চিহ্নিত হয়।
ইট হ্যাপেন্ড ওয়ান নাইট
ইট হ্যাপেন্ড ওয়ান নাইট () ১৯৩৪ সালের আমেরিকান রোমান্টিক কমেডি চলচ্চিত্র। এই খ্যাপা কমেডি চলচ্চিত্র পরিচালনা করেন ফ্রাংক কাপরা। যেখানে কেতাদুরস্ত সমাজের আদুরে মেয়ে এলি তাঁর বাবার হাত থেকে মুক্তি পেতে চেষ্টা করে, এবং একজন অসৎ প্রতিবেদক পিটারের প্রেমে পড়ে। চলচ্চিত্রটি স্যামুয়েল হপকিন্স অ্যাডামসে্‌র আগস্ট ১৯৩৩ সালের ছোট গল্প "নাইট বাস"-এর উপর ভিত্তি করে এর প্রেক্ষাপট নির্মিত হয়েছে।
কোটিপতি বাবার মেয়ে এলি তার পছন্দের মানুষ কিং ওয়েষ্টলিকে বিয়ে করতে চান, কিন্তু তার বাবা ওয়েষ্টলিকে একেবারেই অপছন্দ করেন। ক্ষুদ্ধ বাবা আলেক্সান্ডার এন্ড্রুস অবাধ্য মেয়ে এলিকে তার বিলাসবহুল প্রমোদতরীতে আটকে রাখেন এবং এলি সেখান থেকে পালিয়ে যায়। এদিকে এন্ড্রুস মেয়েকে খুঁজতে হুলিয়া জারি করেন, অন্যদিকে এলি নিউইয়র্ক গামী বাসে চড়ে বসেন। সেখানে নিউইয়র্কের এক পত্রিকার সাংবাদিক পিটার ওয়ার্নের সাথে তার পরিচয় হয়। ওয়ার্ন পত্রিকায় এলির নিখোঁজ সংবাদ দেখার কারণে তাকে চিনতে পারেন। ওয়ার্ন আকর্ষনীয় সংবাদের আশায় এলিকে প্রস্তাব দেন যে, একটি স্টোরি কাভার করার সুযোগ দিতে আর না হলে সে তার বাবার কাছে ধরিয়ে দেব। দুজনের চারিত্রিক বৈপরিত্য সত্ত্বেও তারা একত্রে যাত্রা শুরু করে। এলির খামখেয়ালি আর স্বেচ্ছাচারিতায় ওয়ার্ন শুরুতে বিরক্ত হলেও তাদের দুজনের মধ্যে ধীরে প্রেমময় অণুভূতি ক্রিয়া করতে শুরু করে। একসময় সংবাদ, অর্থ না প্রেম, কোনটিকে প্রাধান্য দেবে ওয়ার্ন এ-নিয়ে দ্বন্ধ্ব শুরু হয়।চলচ্চিত্র একাডেমি পুরস্কারে পাঁচটি বিভাগের পুরস্কার জেতে:
"ইট হ্যাপেন্ড ওয়ান নাইট" জনসাধারণের উপর তাৎক্ষণিক প্রভাব তৈরি করেছে। একটি দৃশ্যে গ্যাবল শার্ট খুললে তার শরীর নয় বরং ভেতরের গেঞ্জি দেখা যায়। এই দৃশ্যের কারণে মার্কিন যুক্তরাষ্ট্রে গেঞ্জি বিক্রি লক্ষণীয়ভাবে বেড়ে যায়; এবং চালু হয় শার্টের নিচে গেঞ্জি পড়ার ফ্যাশন। চলচ্চিত্রে এছাড়াও স্পষ্টরূপে একটি গ্রেহাউন্ড বাস দেখানো হয়, ফলে দেশব্যাপী বাস ভ্রমণের আগ্রহ বৃদ্ধি পায়।
এনিমেটর ফ্রিজ ফার্লেঙ্গ তার অপ্রকাশিত স্মৃতিকথায় একে তার তার প্রিয় চলচ্চিত্র হিসেবে উল্লেখ করেন। গ্যাবলের চকমচ করে গাজর চিবানোর একটি দৃশ্য থেকে পরবর্তীতে তিনি লুনি টুনস ধারাবাহিক বাগস বানির মতো বিখ্যাত কার্টুন চরিত্রের সৃষ্টি করেন।
ইওসিফ স্তালিন এই চলচ্চিত্রের একজন অণুরাগী ছিলেরম, যেমন ছিলেন আডলফ হিটলার।
এই চলচ্চিত্রের অণুকরণে বলিউডে দুটি চলচ্চিত্র নির্মিত হয়েচে। আমির খান এবং পূজা ভাট অভিনীত মহেশ ভাট পরিচালিত "দিল হ্যায় কে মানতা নেহি" (১৯৯১) এবং রাজ কাপুর এবং নার্গিস অভিনীত অনন্ত ঠাকুর পরিচালিত "চোরি চোরি" (১৯৫৬)।
টীকা
গ্রন্থতালিকা
স্ট্রিমিং অডিও
এন্দারস লিন্ডেগার্দ
এন্দারস রোজেনক্রান্তজ লিন্ডেগার্দ (; জন্ম ১৩ এপ্রিল ১৯৮৪) একজন ড্যানিশ পেশাদার ফুটবলার যিনি একজন গোলরক্ষক হিসেবে প্রিমিয়ার লীগ ক্লাব ম্যানচেস্টার ইউনাইটেড ও ডেনমার্ক জাতীয় দলে খেলে থাকেন। ২০১০ সালে তিনি নরওয়ের ক্লাব আলেসুন্দ এফকে থেকে ম্যানচেস্টার ইউনাইটেডে যোগ দেন। এর পূর্বে তিনি তার ঘরের মাঠের ক্লাব উদিনেস বোল্ডক্লাবে খেলেছেন। ২০১০ সালে তিনি ডেনমার্ক ও নরওয়ের বর্ষসেরা গোলরক্ষক নির্বাচিত হন।
লিন্ডেগার্দ অনূর্ধ্ব ১৯ এবং অনূর্ধ্ব ২০ স্তরে প্রতিনিধিত্ব করার পর ২০১০ সালে ৭ সেপ্টেম্বর আয়ারল্যান্ডের বিরুদ্ধে ডেনমার্কের হয়ে তার অভিষেক ঘটে।
ঙ্গাগ-দ্বাং-ব্লো-ব্জাং
ঙ্গাগ-দ্বাং-ব্লো-ব্জাং () (১৭১৯-১৭৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বিখ্যাত বৌদ্ধ লামা ছিলেন।
ঙ্গাগ-দ্বাং-ব্লো-ব্জাং ১৭১৯ খ্রিষ্টাব্দে তিব্বতের চামদো অঞ্চলের দ্বেন-ফু-ম্দো-থি () নামক স্থানে জন্মগ্রহণ করেন। তাঁর পিতার নাম ছিল স্ঙ্গাগ্স-'ছাং-দ্বাং-'বুম () এবং মাতার নাম ছিল 'জাং-সা-'বুম-স্ক্যিদ ()। শৈশবে তাঁকে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারি লামার পুনর্জন্ম রুপে চিহ্নিত করার চেষ্টা করা হয় কিন্তু তিনি নিজেই তা প্রত্যাখ্যান করেন। বারো বছর বয়স হলে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারি লামা তাঁকে শিক্ষার্থীর শপথ প্রদান করেন। ১৭৩৭ খ্রিষ্টাব্দে চামদো অঞ্চলে প্রচন্ড খরার পরিস্থিতির সৃষ্টি হলে তাঁর পরিবার ত্শা-বা-রোং () অঞ্চলে পালিয়ে যান কিন্তু সেখানে দীর্ঘ অনাহারের কারণে তাঁর পাঁচ ভাই বোনের মৃত্যু হয়।
কুড়ি বছর বয়সে তিনি পুনরায় ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে ফিরে আসেন ও দ্গে-'দুন-ব্ক্রা-শিস () নামক এক লামার নিকট শিক্ষালাভ করেন। এই লামা তাঁকে ন্যাগ-রি-ব্লো-ব্জাং-ছোস-গ্রাগ্স () নামক এক বৌদ্ধ ভিক্ষুর পুনর্জন্ম রূপে আনুষ্ঠানিক ভাবে ঘোষণা করেন ও তাঁকে ব্রাগ-গ্যাব-ছু-দ্বার () বৌদ্ধবিহারে নিয়ে গিয়ে তাঁর শিক্ষার ব্যবস্থা করেন। এরপর তিনি লাসা শহরে যাত্রা করে সে-রা বৌদ্ধবিহার বিশ্ববিদ্যালয়ে শিক্ষালাভ করেন। প্রথম ফুর-ল্চোগ ঙ্গাগ-দ্বাং-ব্যাম্স-পা তাঁকে লাম-রিম, যমান্তক, চক্রসম্বর, গুহ্যসমাজতন্ত্র প্রভৃতি বিষয় সম্বন্ধে শিক্ষা এবং ত্রিশ বছর বয়স হলে ভিক্ষুর শপথ প্রদান করেন। এই সময় তিনি দ্গে-লোং-য়ে-শেস-ম্থা'-য়াস (), 'জাম-দ্পাল-ছোস-ম্ছোগ (), চতুর্থ ঝি-বা-ল্হা () 'ফাগ্স-পা-দ্গে-লেগ্স-র্গ্যাল-ম্ত্শান (), ষষ্ঠ পাঞ্চেন লামা প্রভৃতি লামাদের নিকট বিভিন্ন বিষয়ে শিক্ষালাভ করেন। সপ্তম দলাই লামা তাঁকে লাম-রিম-ছেন-মো সম্বন্ধে শিক্ষাদান করেন। এরপর তিনি গ্যুতো তন্ত্র মহাবিদ্যালয়ে ঙ্গাগ-দ্বাং-ছোস-গ্রাগ্স নামক উনষাটতম দ্গা'-ল্দান-খ্রি-পা এবং রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু () উপাধিধারী লামার নিকট তন্ত্র শিক্ষা করেন। এছাড়াও য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা, দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন।
পরবর্তীকালে তিনি ম্ন্যেস-থাং-ক্লোং-র্দোল () আশ্রমে বসবাস শুরু করেন, যে কারণে তাঁকে ক্লোং-র্দোল-ব্লা-মা বা লোংদোল লামা হিসেবে অভিহিত করা হয়ে থাকে। পরবর্তীকালে তিনি র্বা-স্তোদ () বৌদ্ধবিহারে আমৃত্যু বাস করেন।
মীরা কুমার
মীরা কুমার (জন্মঃ ৩১ মার্চ, ১৯৪৫) একজন ভারতীয় রাজনীতিবিদ। তিনি ১৫তম ভারতীয় লোকসভার অধ্যক্ষ ছিলেন এবং তিনি ভারতের প্রথম নারী স্পিকার হিসেবে দায়িত্ব পালন করেছেন। এছাড়া ভারতীয় জাতীয় কংগ্রেসের একজন নেত্রী। তিনি পাঁচবার লোকসভা নির্বাচনে জয়ী হয়েছিলেন। এছাড়া তিনি মনমোহন সিং সরকারের (২০০৪-২০০৯) সোস্যাল জাস্টিস অ্যান্ট এমপাওয়ারমেন্ট মন্ত্রনালয়ের কেবিনেট মন্ত্রী হিসেবেও দায়িত্ব পালন করেছেন।
মীরা কুমার সাবেক উপ-প্রধানমন্ত্রী ও বিশিষ্ট দলিত নেতা জগজীবন রাম এবং একজন মুক্তিযোদ্ধা , ইন্দ্রানী দেবীর পরিবারে বিহারে জন্মগ্রহণ করেন ।
৪ জুন ২০০৯-এ, মীরা কুমার সর্বসম্মতিক্রমে প্রথম নারী এবং ১৫তম লোকসভার স্পিকার হিসেবে নির্বাচিত হন।
ঙ্গাগ-দ্বাং-ব্যাম্স-পা
ঙ্গাগ-দ্বাং-ব্যাম্স-পা () (১৬৮২-১৭৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ফুর-ল্চোগ () উপাধিধারী বৌদ্ধ লামা ছিলেন।
ঙ্গাগ-দ্বাং-ব্যাম্স-পা ১৬৮২ খ্রিষ্টাব্দে তিব্বতের চামদো অঞ্চলে জন্মগ্রহণ করেন। তাঁর পিতার নাম ছিল আ-নু-'ফাগ্স-পা () এবং মাতার নাম ছিল ব্ক্রা-শিস-'ত্শো ()। জন্মের পর তাঁর নাম রাখা হয় ব্দে-ম্ছোগ-স্গ্রুং ()। তেরো বছর বয়স হলে র্গ্যাল-বা-র্গ্যা-ম্ত্শো () নামক পঞ্চম 'ফাগ্স-পা-ল্হা () উপাধিধারী বৌদ্ধ লামা তাঁকে শিক্ষার্থীর শপথ প্রদান করেন ও তাঁর নতুন নাম রাখেন ঙ্গাগ-দ্বাং-ব্যাম্স-পা। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () র্গ্যাল-বা-র্গ্যা-ম্ত্শোর নিকট শিক্ষালাভ করেন। পনেরো বছর বয়স হলে তিনি লাসা যাত্রা করে সে-রা বৌদ্ধবিহার বিশ্ববিদ্যালয়ে শিক্ষালাভ করেন। তেইশ বছর বয়স হলে ব্ক্রা-শিস-ল্হুন-পো বৌদ্ধবিহারে () পঞ্চম পাঞ্চেন লামা তাঁকে ভিক্ষুর শপথ প্রদান করেন। এই সময় গ্রুব-খাং-দ্গে-লেগ্স-র্গ্যা-ম্ত্শো () এবং ব্লো-ব্জাং-দার-র্গ্যাস () নামকন উনপঞ্চাশতম দ্গা'-ল্দান-খ্রি-পা তাঁর সর্বাপেক্ষা উল্লেখযোগ্য শিক্ষক ছিলেন।
ঙ্গাগ-দ্বাং-ব্যাম্স-পা অষ্টাদশ শতাব্দীর প্রথম বছরগুলিতে ফুর-ল্চোগ () নামক একটি পাহাড়ের র্দো-চুং-চোং-ঝি () নামক একটি গুহায় বসবাস শুরু করেন। তার শিক্ষক গ্রুব-খাং-দ্গে-লেগ্স-র্গ্যা-ম্ত্শো এই স্থানে সাধনা শুরু করলে দ্রুত গুহাটিকে কেন্দ্র করে একটি আশ্রম গড়ে ওঠে যার নাম রাখা হয় ফুর-বু-ল্চোগ আশ্রম। পরের পাঁচ দশক ধরে ঙ্গাগ-দ্বাং-ব্যাম্স-পা এই আশ্রম সম্প্রসারণে মনোনিবেশ করেন। ফো-ল্হা-নাস-ব্সোদ-নাম্স-স্তোব্স-র্গ্যাস () নামক তৎকালীন মধ্য তিব্বতের শাসকের অর্থানুকুল্যে তিনি এই আশ্রমে একটি বিশাল প্রার্থনা সভা নির্মাণ করেন। তিনি সপ্তম দলাই লামার পৃষ্ঠপোষকতায় ১৭৩৫ খ্রিষ্টাব্দে এই আশ্রম সংস্কার সাধন ও ১৭৪২ খ্রিষ্টাব্দে প্রার্থনা সভাটি সম্প্রসারণ করেন।
ঙ্গাগ-দ্বাং-ব্লো-ব্জাং (), অষ্টম দলাই লামা, ষষ্ঠ পাঞ্চেন লামা, 'জিগ্স-মেদ-ব্স্তান-পা'ই-র্গ্যা-ম্ত্শো () নামক ষষ্ঠ 'ফাগ্স-পা-ল্হা (), দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা (), 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা (), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (), 'জাম-দ্ব্যাংস-স্মোন-লাম () নামক সাতষট্টিতম দ্গা'-ল্দান-খ্রি-পা, ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান (), ঙ্গাগ-দ্বাং-'ফ্রিন-লাস-দ্পাল-ব্জাং () নামক ষষ্ঠ ল্চাগ্স-রা-স্প্রুল-স্কু (), ব্লো-ব্জাং-দ্বাং-ফ্যুগ () নামক দ্বিতীয় দ্কোন-র্দোর-স্প্রুল-স্কু () প্রভৃতি বিখ্যাত লামারা তাঁর শিষ্যত্ব গ্রহণ করেন।
অজয় কর
অজয় কর (২৭ মার্চ ১৯১৪ - ২৫ জানুয়ারি ১৯৮৫) একজন ভারতীয় চিত্র পরিচালক। ১৯৪৯ থেকে ১৯৬১ সাল পর্যন্ত তিনি ২৬টি চলচ্চিত্র নির্মাণ করেন। ১৯৬১ সালে নির্মিত সপ্তপদী "৩য় মস্কো আন্তর্জাতিক চলচ্চিত্র উৎসব" এ প্রদর্শিত হয়।
ব্লো-ব্জাং-ব্যাম্স-পা
ব্লো-ব্জাং-ব্যাম্স-পা () (১৭৬৩-১৮২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ফুর-ল্চোগ () উপাধিধারী বৌদ্ধ লামা ছিলেন।
ব্লো-ব্জাং-ব্যাম্স-পা ষষ্ঠ পাঞ্চেন লামা কর্তৃক ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারী বৌদ্ধ লামার পুনর্জন্ম রূপে চিহ্নিত হন। পাঁচ বছর বয়সে ফুর-বু-ল্চোগ আশ্রমে () বৌদ্ধবিহারের প্রধান হিসেবে অধিষ্ঠিত করা হয়। ১৭৭০ খ্রিষ্টাব্দে ষষ্ঠ পাঞ্চেন লামা তাঁকে শিক্ষার্থীর শপথ প্রদান করেন। বারো বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। কয়েক বছর পর অষ্টম দলাই লামা তাঁকে ভিক্ষুর শপথ প্রদান করেন। ১৮০০ খ্রিষ্টাব্দে অষ্টম দলাই লামা তাঁকে ব্কা'-গ্দাম্স-ব্স্তান-পা'ই-গ্সাল-ব্যেদ-ব্যাম্স-গ্দোন-র্গ্যাল () উপাধিতে ভূষিত করেন।
ব্যাম্স-পা-র্গ্যা-ম্ত্শো (ফুরচোক)
ব্যাম্স-পা-র্গ্যা-ম্ত্শো () (১৮২৫-১৯০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ফুর-ল্চোগ () উপাধিধারী বৌদ্ধ লামা ছিলেন।
ব্যাম্স-পা-র্গ্যা-ম্ত্শো ১৮২৫ খ্রিষ্টাব্দে তিব্বতের খামস অঞ্চলের র্দ্জা-ছু-আ'ওর-তোগ () নামক স্থানে জন্মগ্রহণ করেন। তাঁর পিতার নাম ছিল ব্যাম্স-ছোস () এবং মাতার নাম ছিল ত্শে-রিং-স্গ্রোল-দ্কার ()। পাঁচ বছর বয়সে তাঁকে ব্লো-ব্জাং-ব্যাম্স-পা () নামক দ্বিতীয় ফুর-ল্চোগ () উপাধিধারী বৌদ্ধ লামার পুনর্জন্ম রূপে চিহ্নিত করে ফুর-বু-ল্চোগ আশ্রমে () নিয়ে গিয়ে প্রধানের দায়িত্ব দেওয়া হয়। দশ বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। এই সময় সপ্তম পাঞ্চেন লামা তাঁকে শিক্ষার্থীর শপথ প্রদান করেন। এই সময় গ্রাগ্স-পা-ব্র্ত্সোন-'গ্রুস () নামক এক পণ্ডিতের নিকট তিনি শিক্ষালাভ করেন। কুড়ি বছর বয়স হলে সপ্তম পাঞ্চেন লামা তাঁকে ভিক্ষুর শপথ প্রদান করেন। সায়ত্রিশ বছর বয়সে তিনি দ্বাদশ দলাই লামার শিক্ষক হিসেবে দায়িত্ব গ্রহণ করেন। তিপ্পান্ন বছর বয়সে তিনি ত্রয়োদশ দলাই লামার শিক্ষক হিসেবে দায়িত্ব গ্রহণ করেন এবং তাঁকে ভিক্ষুর শপথ প্রদান করেন। ব্যাম্স-পা-র্গ্যা-ম্ত্শো ১৮৮২ খ্রিষ্টাব্দ থেকে পরবর্তী কয়েক বছর তিনি ফুর-বু-ল্চোগ আশ্রমের ব্যাপক সংস্কার সাধন করেন।
গ্রুব-খাং-দ্গে-লেগ্স-র্গ্যা-ম্ত্শো
গ্রুব-খাং-দ্গে-লেগ্স-র্গ্যা-ম্ত্শো () (১৬৪১-১৭১৩) তিব্বতের সে-রা-দ্বু-র্ত্সে (), ফুর-বু-ল্চোগ () এবং রা-খা-ব্রাগ () নামক তিনটি বৌদ্ধ আশ্রমের প্রতিষ্ঠাতা ছিলেন।
গ্রুব-খাং-দ্গে-লেগ্স-র্গ্যা-ম্ত্শো ১৬৪১ খ্রিষ্টাব্দে লাদাখের জাংস্কার অঞ্চলের এক দরিদ্র পরিবারে জন্মগ্রহণ করেন। জন্মের পির তাঁর নাম রাখা হয় দ্মিগ-জা () তাঁর যখন ছয় বছর বয়স তখন পিতা গু-রু-দ্কোন-ম্ছোগ () মারা যান এবং তাঁর যখন সতেরো বছর বয়স তখন তাঁর মাতা বু-মো-ম্ছোগ () যক্ষ্মা রোগে ভগে মৃত্যুবরণ করেন। এরপর যুবক দ্মিগ-জা তিব্বত যাত্রা করে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () দুই বছর শিক্ষালাভ করেন। এরপর দ্রুং-পা-ব্র্ত্সোন-'গ্রুস-র্গ্যাল-ম্ত্শান () নামক এক বৌদ্ধ ভিক্ষু তাঁকে শিক্ষার্থীর শপথ প্রদান করেন। তিনি দ্বাগ্স-পো () মহাবিদ্যালয়ে ব্লো-গ্রোস-ব্র্তান-পা (), ল্হা-স্দিংস-ব্লো-ব্জাং-দোন-গ্রুব () প্রভৃতি পণ্ডিতদের নিকট ষোল বছর ধরে শিক্ষালাভ করে দ্রুং-পা-ব্র্ত্সোন-'গ্রুস-র্গ্যাল-ম্ত্শানের নিকট ভিক্ষুর শপথ গ্রহণ করেন। র্তা-ফুগ-পা-ব্লো-ব্জাং-দাম-ছোস-র্গ্যাল-ম্ত্শান (), ব্লো-ব্জাং-দোন-গ্রুব (), রিন-ছেন-দোন-গ্রুব (), ঝাল-স্ঙ্গা-ছোস-'ফেল-র্গ্যা-ম্ত্শো (), ব্যাম্স-পা-ছোস-ল্দান () প্রভৃতি লামারা তাঁর অন্যান্য উল্লেখযোগ্য শিক্ষক ছিলেন।
তিনি অষ্টাদশ শতাব্দীর প্রথম কয়েকটি বছরে সে-রা-দ্বু-র্ত্সে (), ফুর-বু-ল্চোগ () এবং রা-খা-ব্রাগ () নামক তিনটি আশ্রম প্রতিষ্ঠা করেন। এই তিনটি আশ্রম পরিচালনার জন্য তিনি স্গ্রুব-স্দে'ই-ব্চা'-য়িগ () নামক একটি নীতিমালা প্রণয়ন করেন। তিনি "দ্রাং-বা-দাং-ঙ্গেস-পা'ই-দোন-র্নাম-পার-'ব্যেদ-পা'ই-ব্স্তান-ব্চোস-লেগ্স-পার-ব্শাদ-পা'ই-স্ন্যিন-পো'ই-দ্গোংস-পা'ই-দোন-গ্সাল-বার-ব্যেদ-পা'ই-মে-লোং" () নামে একটি গ্রন্থ রচনা করেন। ঙ্গাগ-দ্বাং-ব্যাম্স-পা () নামক প্রথম ফুর-ল্চোগ (), ব্ঝোদ-পা-র্গ্যা-ম্ত্শো () নামক ম্খার-র্দো আশ্রমের () প্রতিষ্ঠাতা, ব্লো-ব্জাং-দার-র্গ্যাস () নামক উনপঞ্চাশতম দ্গা'-ল্দান-খ্রি-পা ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা প্রভৃতি বিখ্যাত লামারা তাঁর উল্লেখযোগ্য শিষ্য ছিলেন।
ব্ঝোদ-পা-র্গ্যা-ম্ত্শো
ব্ঝোদ-পা-র্গ্যা-ম্ত্শো () (১৬৭২-১৭৪৯) তিব্বতের ম্খার-র্দো আশ্রমের () প্রতিষ্ঠাতা ছিলেন।
ব্ঝোদ-পা-র্গ্যা-ম্ত্শো ১৬৭২ খ্রিষ্টাব্দে তিব্বতের লাসা শহরের নিকটে জন্মগ্রহণ করেন। তাঁর পিতা ঙ্গাগ-দ্বাং-ত্শুল-খ্রিম্স () একজন তান্ত্রিক ছিলেন। তাঁর মাতার নাম ছিল আ-ল্চে-স্ক্যিদ-স্ক্যিদ ()। জন্মের পর তাঁর নাম রাখা হয় শেস-রাব-র্গ্যা-ম্ত্শো ()। তেরো বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। কুড়ি বছর বয়সে তাঁর শিক্ষক র্গ্যাল-ম্ত্শান-দোন-গ্রুব () তাঁকে ভিক্ষুর শপথ প্রদান করেন। ১৬৯৯ খ্রিষ্টাব্দে তিনি সে-রা-দ্বু-র্ত্সে বৌদ্ধ আশ্রমে () গ্রুব-খাং-দ্গে-লেগ্স-র্গ্যা-ম্ত্শো () নামক পণ্ডিতের নিকট লাম-রিম সহ বিভিন্ন বিষয় সম্বন্ধে শিক্ষালাভ করেন। ১৭০৬ খ্রিষ্টাদে তিনি 'ওদ-জের-ফুং-পো-ছে () নামক একটি গুহাকে কেন্দ্র করে ম্খার-র্দো আশ্রম নামে একটি বৌদ্ধ আশ্রম নির্মাণ করেন। এরপর তিনি সপ্তম দলাই লামার সহায়ক শিক্ষক হিসেবে দায়িত্বলয়াভ করলে সপ্তম দলাই লামার পৃষ্ঠপোষকতায় এই আশ্রমে গ্নাস-বচু-ল্হা-খাং () ষোলজন অর্হতের মন্দির এবং লামাদের বাসস্থান নির্মিত হয়।
দ্য গ্রেট ডিক্টেটর
দ্য গ্রেট ডিক্টেটর () ১৯৪০ সালের মার্কিন বিদ্রুপাত্মক রাজনৈতিক হাস্যরসাত্মক নাট্য চলচ্চিত্র। এটি অন্যান্য চলচ্চিত্রের ঐতিহ্য অনুসরণের মাধ্যমে চার্লি চ্যাপলিন কর্তৃক রচিত, পরিচালিত এবং অভিনীত। এটি চ্যাপলিনের প্রথম সবাক এবং ব্যবসাসফল চলচ্চিত্র।
টোমানিয়াতে প্রথম বিশ্বযুদ্ধের সময় এক নাপিত স্মৃতিভ্রষ্ট হলে তাকে হাসপাতালে পাঠানো হয়। এর কয়েকবছর পর হাইনকেল নামের এক স্বরৈশাসক টোমানিয়া আক্রমণ করে। হাইনকেল ইহুদিদের অবজ্ঞা করে এবং ইহুদি অধ্যুষিত এলাকা আক্রমণ করে। এদিকে নাটকীয় ঘটনার মধ্য দিয়ে ওই নাপিত হাসপাতাল থেকে পালয়ে যায়। এবং ভুল করে তাকে হাইনকেল মনে করা হয়। স্মৃতিভ্রষ্ট নাপিত হাইনকেল রূপে সারা বিশ্বের সামনে শান্তি এবং সহিষ্ঞুতার বাণী ছড়িয়ে দেয়।
ইহুদি
ভিলেনচলচ্চিত্রটি আমেরিকান ফিল্ম ইনস্টিটিউটের নিম্নোক্ত তালিকায় অন্তর্ভুক্ত:
২০০৮ গ্রীষ্মকালীন অলিম্পিকে দৌড়বাজী - পুরুষদের বর্শা নিক্ষেপ
২০০৮ অলিম্পিক গেমসে পুরুষদের বর্শা ছোঁড়া প্রতিযোগিতা আগস্টের ২১ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। যোগ্যতা পরিমাপের দূরত্ব স্থির করা হয় ৮২.৫০ মিটার।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম যোগ্যতার মাপকাঠি: ন্যূনতম ৮২.৫০ মিটার (Q) বা সেরা ১২জন (q) ফাইনালে যাবে।
মাগাধীরা
মাগাধীরা () (মহান যোদ্ধা) ২০০৯ সালের মুক্তি পাওয়া তেলেগুভাষী ঐতিহাসিক-রোমান্টিক চলচ্চিত্র যার কেন্দ্রীয় চরিত্রে অভিনয় করেছেন রামচরণ তেজা এবং কাজল আগারওয়াল। দক্ষিণী অভিনেতা শ্রীহরি এবং দেভ গিল ছবিটিতে অনবদ্য অভিনয় করেছেন। ছবিটি মালয়ায়ালম ভাষায় ডাবিং করে "ধীরা-যোদ্ধা" এবং তামিল ভাষায় "মাভীরান" নামে মুক্তি দেয়া হয়। ছবিটি ৭৮.১ কোটি ভারতীয় রূপি আপ করে সর্বকালের সব থেকে বেশী আয় করা তেলেগু চলচ্চিত্র হিসেবে স্থান করে নেয়। ছবিটি বাংলা ভাষায় "যোদ্দা-দ্যা ওয়ারিয়র" নামে পূনঃর্নিমিত হয়েছে।এই চলচ্চিত্রের ৯০% ভাগ দৃশ্য ধারণ করা হয়েছে গুজরাত, রাজস্থান, রান অফ কুচ এবং কর্ণাটক রাজ্যের বাদামীতে। বাকী দৃশ্য হায়দ্রাবাদের রাজমলি ফিল্ম সিটিতে দৃশ্যায়িত করা হয়েছে। নাকোসাম নুভু গানটি সুইজারল্যান্ডে ধারণ করা হয়েছে।
রাম চরণ
রামচরণ তেজা () একজন ভারতীয় চলচ্চিত্র অভিনেতা। তিনি মূলত তেলেগু ভাষী চলচ্চিত্রে কাজ করেন। তিনি দুইটি অন্ধ্র প্রদেশ রাজ্য নন্দী পুরষ্কার, দুইটি ফিল্মফেয়ার পুরস্কার দক্ষিণ, দুটি সিনেমা এওয়ার্ডস এবং একটি সন্তোষম সেরা অভিনেতা পুরষ্কার পেয়েছেন। তিনি মা টিভির বোর্ড অফ ডিরেক্টরের সদস্য।। তিনি একজন সফল উদ্যোক্তা। ভারতীয় ব্যবসা ম্যাগাজীন ২০১৩ সালের ভারতীয়দের আয়ের তালিকায় তেজাকে ৬৯ নম্বরে রাখেন। সেই বছর তার আয় ছিলো ১২.৬৯ কোটি রুপি (ইউএস$১.৯ মিলিয়ন)।
রাম চরণ তেলুগু ছবির অন্যতম নায়ক চিরঞ্জীবি ও সুরেখার পুত্র। তাঁর আরও দুই বোন রয়েছে। তিনি আল্লু রাম লিঙ্গাইয়া-এর নাতি (দৌহিত্র) ও নাগেন্দ্র বাবু, পবন কল্যাণ, এবংআল্লু আরবিন্দ-এর ভ্রাতষ্পুত্র (ভাগ্নে)। আল্লু আর্জুন, বরুণ তেজ এবং সাঁই ধারাম তেজ-এর চাচাতো ভাই। চরণ বিয়ে করেন উপাসনা কামিনেনি, ১লা ডিসেম্বর ২০১১ সালে হায়দ্রাবাদে তিনি অ্যাপোলো চেরিটি'র ভাইস-চেয়ারম্যান ও "বি পজিটিভ" ম্যাগাজিনের প্রধান সম্পাদক ছিলেন। উপাসনা প্রতাপ সি রেড্ডীর নাতনী হন, যিনি কিনা অ্যাপোলো হাসপাতাল-এর নির্বাহী (এক্সিকিউটিভ) চেয়ারম্যান . তারা বিবাহ করেন ১৪ জুন, ২০১২ সালে টেম্পল ট্রিজ হাউসে।
তিনি একজন সফল অভিনেতা।
জাকেরানা
চিত্রকোট (), ভারতের মধ্য প্রদেশ রাজ্যের সাতনা জেলার একটি নগর পঞ্চায়েত-শাসিত শহর।
ভারতের ২০০১ সালের আদমশুমারি অনুসারে চিত্রকোট শহরের জনসংখ্যা হল ২২,২৯৪ জন। এর মধ্যে পুরুষ ৫৭%, এবং নারী ৪৩%।
এখানে সাক্ষরতার হার ৫০%,। পুরুষদের মধ্যে সাক্ষরতার হার ৬৩%, এবং নারীদের মধ্যে এই হার ৩৪%। সারা ভারতের সাক্ষরতার হার ৫৯.৫%, তার চাইতে চিত্রকোট এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
এশিয়ান ইউনিভার্সিটি ফর উইমেন
এশিয়ান ইউনিভার্সিটি ফর উইমেন দক্ষিণ এশিয়ার ইউনিভার্সিটি যা বাংলাদেশের দুইটি আন্তর্জাতিক বিশ্ববিদ্যালয়ের একটি। বাংলাদেশ সরকার কর্তৃক মঞ্জুরিত জমিতে এটি স্থাপিত এবং এর বর্তমান ক্যাম্পাস তথা নতুন ক্যাম্পাস বন্দর নগরী চট্টগ্রামে অবস্থিত।
বিশ্ববিদ্যালয়টির প্রথম একাডেমিক প্রোগ্রাম প্রি-কলেজিয়েট এক্সেস একাডেমি ২০০৮ সালের মার্চ মাসে বাংলাদেশ,ভারত,পাকিস্তান,শ্রীলঙ্কা,নেপাল,কম্বোডিয়ার ১৩০ জন ছাত্রী নিয়ে যাত্রা শুরু করে। প্রথম এক্সেস একাডেমি ক্লাস ২০০৯ সালে উত্তীর্ণ হয় এবং আন্ডারগ্রাজুয়েট প্রোগ্রামে পড়াশুনা শুরু করে। বিশ্ববিদ্যালয়টির বর্তমান শিক্ষার্থীবর্গ বাংলাদেশ, আফগানিস্তান, ভুটান, কম্বোডিয়া, কানাডা, চীন, ভারত, ইন্দোনেশিয়া, মালয়েশিয়া, মায়ানমার, নেপাল, পাকিস্তান, ফিলিস্তিন, শ্রীলঙ্কা, সিরিয়া, ভিয়েতনাম প্রভৃতি ১৬ টি দেশ থেকে এসেছে। বিশ্ববিদ্যালয়টির এর পরকল্পিত ক্যাম্পাসের ডিজাইনার স্থপতি মশি সাফদি।
এশিয়ান ইউনিভার্সিটি ফর উইমেন একটি অনুপম ফান্ডিং মডেল দ্বারা পরিচালিত। এর প্রায় পুরোটাই দানের উপর নির্ভরশীল। ৯৯% শিক্ষার্থীকে বৃত্তি প্রদান করে।
নোনা জল মিঠে মাটি
প্রফুল্ল রায়ের লেখা 'নোনা জল মিঠে মাটি' উপন্যাস টি াংলা ১৩৬৬ সালের আশ্বিন মাসে প্রকাশিত হয়। লেখক উপন্যাস টি ্রেমেন্দ্র মিত্র কে উৎসর্গ করেন। তখন উপন্যাটির নাম ছিল ' দক্ষিণ সমুদ্র', 'নোনা জল মিঠে মাটি' নামটি পরে ্রেমেন্দ্র মিত্রের দেওয়া। এটিই প্রফুল্ল রায়ের উদ্বাস্তু বিষয়ক প্রথম উপন্যাস। সাংবাদিক হিসাবে কর্মরত প্রফুল্ল রায় উদ্বাস্তুদের আন্দামানে গিয়ে যে বাস্তব অভিজ্ঞতা সঞ্চয় করেন তার ভিত্তিতেই উপন্যাস টি রচিত।
এসআরআই ইন্টারন্যাশনাল
এসআরআই ইন্টারন্যাশনাল, যেটি স্ট্যানফোর্ড রিসার্চ ইন্সটিটিউট নামে প্রতিষ্ঠিত হয়েছিল, একটি অলাভজনক মার্কিন গবেষণা ইন্সটিটিউট, যার সদর দপ্তর ক্যালিফোর্নিয়ার মেনলো পার্কে। স্ট্যানফোর্ড বিশ্ববিদ্যালয়ের ট্রাস্টিবৃন্দ ১৯৪৬ সালে এটি প্রতিষ্ঠা করেন। 
১৯৭০ সালে এটি স্ট্যানফোর্ড বিশ্ববিদ্যালয় থেকে আনুষ্ঠানিকভাবে পৃথক হয়ে যায় এবং ১৯৭৭ সালে এটির নাম করা হয় এসআরআই ইন্টারন্যাশনাল। 
এসআরআইতে প্রায় ২৩০০ মানুষ কাজ করে। 
এসআরআই এর গবেষণার বিষয়ের মধ্যে রয়েছে বায়োমেডিকেল সায়েন্সেস, রসায়ন এবং ম্যাটেরিয়ালস, কম্পিউটিং, আর্থ এবং স্পেস সিস্টেমস, অর্থনৈতিক উন্নয়ন, শিক্ষা এবং শিখন, শক্তি এবং পরিবেশগত প্রযুক্তি, নিরাপত্তা এবং জাতীয় প্রতিরক্ষা। 
এসআরআই ১০০০টির বেশি প্যাটেন্ট রয়েছে।
১৯২০ এর দশকে স্ট্যানফোর্ডের অধ্যাপক রবার্ট একলেস সোয়েইন মার্কিন যুক্তরাষ্ট্রের পশ্চিমে একটি গবেষণা ইন্সটিটিউট প্রতিষ্ঠার প্রস্তাব করেন।
ঈশ্ব‌রের সিংহাসন
ঈশ্ব‌রের সিংহাসন বা সৃষ্টিকর্তার সিংহাসন হচ্ছে ইব্রাহিমীয় ধর্ম বিশেষ করে ইসলাম, খ্রিস্টান এবং ইহুদি ধর্মে বর্ণিত পরম প্রভুর অবস্থানস্থল। মুসলমানগণ এটাকে বলে আল্লাহর আরশ (আরবিতে আল-আরশ), খ্রিস্টানদের কাছে থ্রোন অব গড (throne of God) বা ঈশ্বরের সিংহাসন এবং ইহুদিদের কাছে আরাবত নামে পরিচিত। পবিত্র ধর্মগ্রন্থসমূহে ঈশ্ব‌রের সিংহাসনের কথা বলা হয়েছে। ইব্রাহিমীয় ধর্মমতানুসারে, এটি সপ্তম স্বর্গের উপরে অবস্থিত।
ইসলাম ধর্মমতে আরশ মঞ্জিল (আরবী: العرش‎ ইংরেজীঃ Al-ʿArsh) হচ্ছে আল্লাহ সুবহানু তায়ালার সব থেকে বড় সৃষ্টি। মুসলমানগণ বিশ্বাস করেন আল্লাহ তার ক্ষমতার নিদর্শন স্বরূপ আরশ মঞ্জিল সৃষ্টি করেছেন। কিছু মুসলিম বিশ্বাস করেন, আল্লাহ আরশকে তার ক্ষমতার নিদর্শ‌ন ও বাসস্থান উভয় হিসেবে সৃষ্টি করেছেন;, কিছু মুসলিম বিশ্বাস করেন যে, আল্লাহ শুধুমাত্র তার ক্ষমতার নিদর্শ‌ন হিসেবে আরশকে সৃষ্টি করেছেন, বাসস্থান হিসেবে নয়; এবং কিছু মুসলিম একে আল্লাহর মহত্ত্বে‌র রুপক বলে মনে করেন। আল কুরআনের ২৫ জায়গায় আরশ মঞ্জিলের উল্লেখ আছে। কুরআনের কয়েকটি আয়াতের (বাক্য) ভাবানুবাদ হল,
আল কোরআনে আল্লাহর সিংহাসন বা কুরসি সম্পর্কে সুরা বাকারায় আয়াতুল কুরসি নাজিল হয়েছে। এই আয়াতে আল্লাহর নাম "আল-হাইয়্যু", "আল-কাইয়ুম" এর কথা বলা হয়েছে। হাদিসে আছে, রসুল (সঃ) বলেছেন, প্রতি নামাজের পর যে ব্যক্তি আয়াতুল কুরসি পাঠ করবে তার পুরষ্কার জান্নাত এবং এটা পাঠ করলে শয়তানের হাত থেকে পরিত্রাণ লাভ করা যায়।. হাদিস থেকে জানা যায় আরশ মঞ্জিলের অবস্থান সর্বোচ্চ জান্নাত 'জান্নাতুল ফিরদাউস'এর উপরে।
নতুন বাইবেল বা নিউ টেস্টামেন্টে থ্রোন অব গডকে কয়েক রূপে বর্ণনা করা হয়েছে। দাউদের সিংহাসন, থ্রোন অব গ্লোরি, থ্রোন অফ গ্রেস এবং আরো অনেক । ইহুদি ধর্মে বর্ণিত স্বর্গকেও" নতুন বাইবেলে গডের সিংহাসন হিসেবে বর্ণনা করা হয়েছে।
মিকাইয়াহ (১ রাজা ২২, ১৯), ইসাইয়া (ইসাইয়া ৬), ইজিকিয়েল (ইজিকিয়েল ১)) এবং দানিয়েল (দানিয়েল ৭,৯) সবাই ঈশ্বরের সিংহাসনের কথা উল্লেখ করেছেন।.
হিন্দু ধর্মের বৈষ্ণব মতে ভগবান বিষ্ণুর সিংহাসন হচ্ছে শেষ(সংস্কৃতঃ शेष) বা শেষনাগ(शेषनाग)। শেষ'কে অনেক সময় অনন্ত শেষ বা আদি শেষ(आदिशेष) নামেও ডাকা হয়। সাধারনত শেষনাগ সম্পর্কে মন্তব্য করা হয় এটি বিশাল দুগ্ধসাগরে ভাসমান একটি কুন্ডলী পাকিয়ে থাকা সাপ, যেখানে বিষ্ণু শুয়ে থাকেন। তিনি কখনো পাঁচ বা সাত মাথা আবার কখনো হাজার মাথা নিয়ে আবির্ভূত হন।
অ্যালব্রেচ্‌ট কোসেল
লুডউইগ কার্ল মার্টিন লিওনার্দ অ্যালব্রেচ্‌ট কোসেল একজন জার্মান প্রাণরসায়নবিজ্ঞানী এবং জিনতত্ত্ব অধ্যয়নের অন্যতম পথিকৃৎ। নিউক্লিক এসিডের রাসায়নিক গঠনের জন্য তিনি ১৯১০ সালে চিকিৎসাবিজ্ঞানে নোবেল পুরস্কার লাভ করেন।
বিশ্ব ক্রিকেট লীগ
আইসিসি বিশ্ব ক্রিকেট লীগ একগুচ্ছ আন্তর্জাতিক পর্যায়ের একদিনের ক্রিকেট প্রতিযোগিতাবিশেষ। টেস্ট মর্যাদা বহির্ভূত জাতীয় ক্রিকেট দলসমূহ এ প্রতিযোগিতায় অংশগ্রহণ করে থাকে। আন্তর্জাতিক ক্রিকেট কাউন্সিল এ প্রতিযোগিতাটি পরিচালনা করে। লীগ পদ্ধতিতে অনুষ্ঠিত এ প্রতিযোগিতায় আইসিসি’র সকল সহযোগী ও অনুমোদিত সদস্য প্রতিদ্বন্দ্বিতা করে। এর মাধ্যমে দলগুলোর বিভাগভিত্তিক পর্যায়ে উত্তোরণ ও অবনমন ঘটে। দু’টি প্রধান উদ্দেশ্যকে ঘিরে লীগ পদ্ধতি প্রয়োগ করা হয়েছে। আইসিসি’র সকল সহযোগী ও অনুমোদিত সদস্য দলের বিশ্বকাপে খেলার যোগ্যতা অর্জন। আন্তর্জাতিক পর্যায়ের একদিনের খেলাগুলোয় সমমানের দলের সাথে অংশগ্রহণের সুযোগ ঘটানো।
২০০৯-১৩ মৌসুমের আইসিসি বিশ্ব ক্রিকেট লীগের দ্বিতীয় পর্যায়ের প্রতিযোগিতাটি ২০০৯ সালে অতিরিক্ত আরও তিনটি বিভাগ নিয়ে কার্যক্রম শুরু করে।
১৬ জুন, ২০১৪ তারিখ পর্যন্ত আন্তর্জাতিক ক্রিকেট কাউন্সিল প্রদত্ত র‌্যাঙ্কিং:
!colspan=6|২০০৭-০৯
!rowspan=2 width=10%|বিস্তারিত
!rowspan=2 width=15%|স্বাগতিক দেশ
!rowspan=2 width=15%|চূড়ান্ত খেলার মাঠ
!colspan=3|চূড়ান্ত খেলা
!width=18%|বিজয়ী
!width=24%|ফলাফল
!width=18%|রানার-আপ
!colspan=6|২০০৯-১৪
!colspan=6|২০১২-১৮
স্কোরকার্ড